
Uznesenie Okresný súd Stará Ľubovňa v rodinnoprávnej veci navrhovateľa A. B., nar. XX.XX.XXXX, trvale bytom C. XXX proti manželke D. B., nar. XX.XX.XXXX, C. XXX, v konaní o rozvod manželstva a úpravu práv a povinnosti na čas po rozvode k maloletým deťom E. B., nar. XX.XX.XXXX, trvale bytom C. XXX a F. B., nar. XX.XX.XXXX, trvale bytom C. XXX, zast. kolíznym opatrovníkom Úradom práce, sociálnych vecí a rodiny Stará Ľubovňa takto rozhodol: I. Súd konanie
z a s t a v u j e.
II. Žiaden z účastníkov n e m á n á r o k na náhradu trov tohto konania. odôvodnenie: 1. Navrhovateľ návrhom podaným na tunajšom súde dňa 24.01.2024 žiadal, aby súd rozviedol jeho manželstvo uzavreté dňa XX.XX.XXXX s manželkou D. B. a zároveň upravil práva a povinnosti k mal. deťom pochádzajúcim z manželstva, a to na čas po rozvode. 2. Ešte pred začatím pojednávania dňa 05.11.2024, čomu predchádzalo aj prerušenie konania, navrhovateľ uviedol, že berie návrh na rozvod manželstva v celom rozsahu späť a žiada, aby súd konanie zastavil. 3.Prítomná manželka ako aj kolízny opatrovník následne uviedli, že so späťvzatím návrhu a zastavením konania súhlasia. 4. Podľa § 29 ods. 1 zákona č. 161/2015 Z.z. Civilný mimosporový poriadok ( ďalej len CMP) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 5. Podľa § 29 ods. 2 CMP súd konanie nezastaví, ak sa mohlo začať aj bez návrhu a je potrebné v konaní pokračovať. 6. Podľa § 29 ods. 3 CMP súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 7. Podľa § 95 ods. 1 CMP ak navrhovateľ vzal návrh späť, súd konanie nezastaví, ak druhý manžel so späťvzatím návrhu nesúhlasí. 8. Vzhľadom na skutočnosť, že došlo k späťvzatiu návrhu na rozvod za účelom obnovenia manželského spolužitia a s poukazom na citovanú právnu úpravu súd konanie zastavil.
9. Podľa § 52 CMP, žiaden z účastníkov nemá nárok na náhradu trov konania, ak tento zákon neustanovuje inak. 10. Podľa § 58 CMP, o nároku na náhradu a o výške trov konania rozhoduje súd v rozhodnutí, ktorým sa konanie končí. 11. O trovách súd rozhodol podľa § 52 CMP tak, že žiaden z účastníkov nemá nárok na náhradu trov konania. Poučenie: Proti tomuto uzneseniu je možné podať odvolanie v lehote 15 dní odo dňa jeho doručenia na Okresnom súde Stará Ľubovňa, a to písomne v troch vyhotoveniach. V odvolaní sa má popri všeobecných náležitostiach (ktorému súdu je určené, kto ho robí, ktorej veci sa týka, čo sa ním sleduje a podpis, ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania.) uviesť proti, ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie môže podať strana, v ktorej neprospech bolo rozhodnutie vydané. Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania.

